
J E G Y Z Ő K Ö N Y V E
46-52/2021. (X.28.) képviselő-testületi határozatok




  8/2021. (X.28.) számú önkormányzati rendelet
Fülöpháza, 2021. október 28.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2021. október 28. napján 15:00 órakor megtartott rendkívüli ülésén

Jelen vannak: 
Nagyné Balogh Csilla polgármester

Balogh József János képviselő


Juhász István alpolgármester


Dr. Pogány Károly László
Igazoltan távol van: 
Molnár Imre képviselő
Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. 

Az előzetesen kiküldött meghívó alapján az alábbiak szerint tett javaslatot az ülés napirendjére.

Az ülés napirendje:
Napirend:

1. A nem közművel összegyűjtött háztartási szennyvíz begyűjtésére vonatkozó önkormányzati rendelet módosítása
Előadó: Nagyné Balogh Csilla polgármester

2. A szociális tűzifa juttatás szabályairól szóló 1/2013.(I.23.) önkormányzati rendelet felülvizsgálata
Előadó: Nagyné Balogh Csilla polgármester

3. Fülöpháza Környezetvédelmi Programjának elfogadása

Előadó: Nagyné Balogh Csilla polgármester

4. Véleményezés HH/HHH gyermekek létszámára vonatkozóan

Előadó: Nagyné Balogh Csilla polgármester      

            5.  Beszámoló Fülöpháza Község közbiztonsági helyzetéről 2020.
      Előadó: Nagyné Balogh Csilla polgármester

6. Egyebek
Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


46/2021. (X.28.) Kt. NORMATÍV határozat 

2021. október 28.-án megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2021. október 28-i ülésén az alábbi napirendet fogadja el:

        Napirend:

1.  A nem közművel összegyűjtött háztartási szennyvíz begyűjtésére vonatkozó   önkormányzati rendelet módosítása
   Előadó: Nagyné Balogh Csilla polgármester

2. A szociális tűzifa juttatás szabályairól szóló 1/2013.(I.23.) önkormányzati rendelet felülvizsgálata
Előadó: Nagyné Balogh Csilla polgármester

3. Fülöpháza Környezetvédelmi Programjának elfogadása

Előadó: Nagyné Balogh Csilla polgármester

4. Véleményezés HH/HHH gyermekek létszámára vonatkozóan

Előadó: Nagyné Balogh Csilla polgármester      
            5.  Beszámoló Fülöpháza Község közbiztonsági helyzetéről 2020.
      Előadó: Nagyné Balogh Csilla polgármester

6. Egyebek
 Felelős: Vincze Miklós jegyző
       Határidő: azonnal

1. napirendi pont tárgyalása:

A nem közművel összegyűjtött háztartási szennyvíz begyűjtésére vonatkozó önkormányzati rendelet módosítása
Nagyné Balogh Csilla: Kijelölte a Katasztrófavédelem a Szolgáltatót. Az ár nem változott, a lakosságnak ugyanannyit kell majd fizetnie, mint korábban. A kompenzációt az államtól megkapja a Vállalkozó. A mi kötelezettségünk a Katasztrófavédelem határozatában foglaltaknak megfelelően a rendeletünk módosítása. A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Nagyné Balogh Csilla polgármester: Amennyiben kérdés, észrevétel nincs, aki elfogadja a rendelet-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzata Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló 16/2014. (XI.28.) önkormányzati rendelete módosításáról szóló 8/2021. (X.29.) önkormányzati rendeletét alkotta. 
2. napirendi pont tárgyalása:

A szociális tűzifa juttatás szabályairól szóló 1/2013.(I.23.) önkormányzati rendelet felülvizsgálata
Nagyné Balogh Csilla: 50 erdei m3-re kaptunk támogatást. A kiosztást csak a rendeletünk felülvizsgálata után kezdhetjük meg. Az igénylésnél 85.500 forint/fő az egy főre eső jövedelemhatár. 

A bizottság tárgyalta?

Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Nagyné Balogh Csilla polgármester: Amennyiben kérdés, észrevétel nincs, aki elfogadja a határozat-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

47/2021. (X. 28.) sz. Kt. 

A szociális tűzifa juttatás szabályairól szóló 1/2013.(I.23.) önkormányzati rendelet felülvizsgálata

Határozat

Fülöpháza Község Önkormányzatának Képviselő-testülete a Magyarország 2021. évi központi költségvetéséről szóló 2020. évi XC. törvény 3. melléklet I.2.2.1. pont szerint a települési önkormányzatok szociális célú tüzelőanyag vásárlásához kapcsolódó támogatása .jogcím szerint benyújtott eredményes pályázatával kapcsolatban kiadott BMÖGF/191-36-2021. sz. 2021. szeptember 29. napján kelt Támogató okirat 

                                                 12. pontja alapján 

a szociális rászorultságot és a 2021. évi igénylés részletes feltételeit - legkésőbb a tüzelőanyag megvásárlását követő 10. napon hatályba lépő - rendeletben kell szabályoznia.

Fülöpháza Község Önkormányzatának Képviselő-testülete a szociális tűzifa juttatás szabályairól szóló 1/2013.(I.23.) önkormányzati rendeletében a szociális rászorultság és a tüzelőanyag igénylés feltételei részletesen megállapításra kerültek.
Fülöpháza Község Önkormányzatának Képviselő-testületének a szociális tűzifa juttatás szabályairól szóló 1/2013. ( I.23.) önkormányzati rendelete megfelel a pályázati kiírásban szereplő feltételeknek, így annak módosítása nem indokolt.

Felelős: Nagyné Balogh Csilla polgármester

Határidő: azonnal

3. napirendi pont tárgyalása:

Fülöpháza Környezetvédelmi Programjának elfogadása
Nagyné Balogh Csilla polgármester: Ennek a programnak az elkészíttetése kötelezettségünk, melynek eleget tettünk. 
Juhász István képviselő: Szerintem egy korrekt anyag.

Nagyné Balogh Csilla polgármester: A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk a napirendi pontot. 
Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

48/2021.  (X.28.) sz. Kt.

Fülöpháza Környezetvédelmi Programjának elfogadása








Határozat

Fülöpháza Község Önkormányzat Képviselő-testülete a CIKLUS Környezetvédelmi Mérnöki Iroda Kft. által készített Fülöpháza Község Önkormányzat Környezetvédelmi Programját 2021-2026 időszakra vonatkozóan elfogadja.
 
  Felelős: Nagyné Balogh Csilla polgármester 





  Határidő: azonnal

4. napirendi pont

Véleményezés HH/HHH gyermekek létszámára vonatkozóan
Nagyné Balogh Csilla polgármester: A Fülöpházán élő hátrányos helyzetű gyermekeket a Kerekegyházi Általános Iskola – mint kijelölt intézmény – látja el.
Bizottság tárgyalta-e?
Balogh József János képviselő: A bizottság elfogadásra javasolja. 
Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

49/2021. (X.28. ) sz Kt.

Véleményezés HH és HHH létszámról

Határozat
Fülöpháza Község Önkormányzata Képviselő-testülete – a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1) bekezdése és a nemzeti köznevelésről szóló törvény végrehajtásáról szóló 229/2012. (VIII.28.) Korm. rendelet 29. § (1) bekezdése alapján – a felvételi körzet megállapításának előkészítéséhez a hátrányos helyzetű és halmozottan hátrányos helyzetű, általános iskolába járó gyermekek létszámának elosztását – 2 fő HH – az alábbiak szerint véleményezi:

A 2 fő általános iskoláskorú, fülöpházi lakóhelyű gyermek közül, mind a 2 fő a kijelölt felvételi körzet szerinti iskolába jár, a Kerekegyházi Móra Ferenc Általános Iskola, és Alapfokú Művészeti Iskolába. 

Mindezek alapján, Az Önkormányzatnak nincs módosító javaslata a HH/HHH-s gyermekek intézményi elosztásával kapcsolatosan. 

Felelős: Nagyné Balogh Csilla polgármester

Határidő: azonnal

A határozatról értesül: - Vincze Miklós jegyző, és általa:

-Kecskeméti Tankerületi Központ

5. napirendi pont:

Beszámoló Fülöpháza Község közbiztonsági helyzetéről 2020.
Nagyné Balogh Csilla polgármester: Közepes fertőzöttségű település vagyunk közbiztonsági szempontból. Köszönjük a rendőrség munkáját. A járványhelyzet alatt is kitartóan helyt álltak. Bizottság tárgyalta-e?
Balogh József János képviselő: A bizottság elfogadásra javasolja a beszámolót. Elismerésünket fejezzük ki az eddig elvégzett munkájukért. Mindenképpen szükséges a lakossági jelzések számának növelése is. Érdemes lenne vadkamerák elhelyezésén is gondolkodni. 
Nagyné Balogh Csilla polgármester: Kérdése, észrevétele van-e valakinek? 

Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

50/2021. (X. 28.) sz. Kt. 

Beszámoló Fülöpháza község közrend- és közbiztonsági helyzetéről, a Kecskeméti Rendőrkapitányság közbiztonság érdekében 2020. évben tett intézkedéseiről, az azzal kapcsolatos feladatokról

                                                                           Határozat
Fülöpháza Község Önkormányzatának Képviselő-testülete megtárgyalta és elfogadja a település közrendjének és közbiztonságának helyzetéről szóló beszámolót. 

A Képviselő-testület köszönetét fejezi ki a rendőrségnek az elmúlt években végzett munkájukért.

Felelős: Nagyné Balogh Csilla polgármester

Határidő: azonnal

6. napirendi pont: 

Egyebek

6/a.

Pályázat benyújtása kistelepülési településterv elkészítésének támogatása érdekében

Nagyné Balogh Csilla polgármester: A településterv elkészítésének érdekében szükséges a pályázat benyújtása. A költségvetés elkészítésekor, az előzetes árajánlat 4,5 millió forint körüli összeget tartalmazott, új ajánlatokat fogunk kérni a pályázat benyújtásához. Három millió forint vissza nem térítendő támogatást kaphatunk az adóerő képességünk alapján. 
Nagyné Balogh Csilla polgármester: Kérdése, észrevétele van-e valakinek? 

Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

51/2021. (X.28.) sz. Kt. 

Pályázat benyújtása kistelepülési településterv elkészítésének támogatása érdekében
HATÁROZAT

1./ Fülöpháza Község Önkormányzata Képviselő-testülete pályázatot nyújt be a Lechner Tudásközpont NKft-hez, Fülöpháza Község Önkormányzata – a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm.rendelet szerinti – új településfejlesztési terve, és helyi építési szabályzata elkészítése érdekében 3 000 000 Ft összegű, vissza nem térítendő támogatás elnyerésére.

A Képviselő-testület a pályázat benyújtásával kapcsolatban az alábbi nyilatkozatokat teszi:

I. a településterv elkészítését megkezdi,

II. a településfejlesztési tervet önkormányzati határozattal, a helyi építési szabályzatot önkormányzati rendelettel elfogadja, és azokat az E-TÉR internetes felületre 2023.12.31. napjáig feltölti,

III. Fülöpháza Helyi Építési Szabályzatát és Szabályozási Tervét kihirdető 8/2011 (VI. 24.) önkormányzati rendelet elfogadására több mint hét éve került sor. 

2./ A Képviselő-testület felhatalmazza a polgármestert, hogy a fenti Korm.rendeletben foglaltak szerinti előírásoknak megfelelő tartalommal kérjen árajánlatot a tervező kiválasztása érdekében, és a legalacsonyabb összegű ellenszolgáltatást megajánló tervezővel az új településfejlesztési terv, és helyi építési szabályzat elkészítésé érdekében a szerződést megkösse, ütemezett teljesítés mellett. A Képviselő-testület kötelezettséget vállal a maximum bruttó ötmillió forint összegű kiadási előirányzat biztosítására az adott évi – 2022. és 2023. évek – költségvetéseiben.

3./ A Képviselő-testület felhatalmazza a polgármestert a pályázat aláírására, benyújtására, az esetleges hiánypótlások teljesítésére.

Felelős:   Nagyné Balogh Csilla polgármester

Határidő: azonnal

4./ A Képviselő-testület felkéri a jegyzőt, hogy a fenti döntést az adott évi költségvetési rendeletek elkészítésekor vegye figyelembe.

Felelős:    Vincze Miklós jegyző

Határidő: értelemszerűen

Határozatról értesül: Vincze Miklós jegyző, és általa

                                                                     - pénzügyi iroda

                - városüzemeltetési iroda
6/b: 

Magyar Faluprogram keretében „Kommunális eszközök beszerzése Fülöpházán” című MFP-KOEB/2021 kódszámú pályázat megvalósításához többletönerő biztosítása
Nagyné Balogh Csilla polgármester: A Magyar Falu Program keretében meghirdetett kommunális eszköz beszerzés nyertes pályázatunk keretében pótkocsit is szeretnénk beszerezni. A beérkezett árajánlatokat az ár és a termék tulajdonságait szem előtt tartva mérlegeltük. A kiválasztott árajánlathoz – a többi beszerzendő eszköz beszerzési árának ismeretében – azonban önerő biztosítása szükséges, melynek összege: 121 620 Ft.
Nagyné Balogh Csilla polgármester: Kérdése, észrevétele van-e valakinek? 

Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

52/2021. (X. 28.) sz. Kt.
Magyar Faluprogram keretében „Kommunális eszközök beszerzése Fülöpházán” című MFP-KOEB/2021 kódszámú pályázat megvalósításához többletönerő biztosítása
HATÁROZAT

1./ Fülöpháza Község Önkormányzat Képviselő-testülete a Magyar Faluprogram keretében „Kommunális eszközök beszerzése Fülöpházán” című MFP-KOEB/2021 kódszámú pályázati kódszámú, 3300163659 iratazonosítószámú támogató okiratban foglaltak megvalósítása érdekében a bruttó 121 620 Ft összegű többletönerőt biztosítja. A Képviselő-testület kötelezettséget vállal a bruttó 121 620 Ft összegű kiadási előirányzat biztosítására a 2021. évi költségvetésében, kiadás fedezete a tartalék.

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a fenti döntést a soron következő költségvetési rendeletmódosításkor vegye figyelembe.

Felelős:  Vincze Miklós jegyző

Határidő: értelemszerűen

A határozatról értesül: -  Vincze Miklós jegyző, és általa:




  -  Magyar Államkincstár

                                     -  Pénzügyi iroda
6/c: 
Kötelező maszkhasználat az intézményekben

Nagyné Balogh Csilla polgármester: Kovács Ernő kormánymegbízott úr, egyeztetetést tartott hétfőn 22 település meghívásával. Nálunk 50% körüli a lakosság beoltottsága. Várják az aktív közreműködésünket, hogy nőjön a beoltottak száma. Dr. Svébis Mihály főigazgató úr szerint egyre fiatalabbak kerülnek be a kórházba. Akik be vannak oltva, azok elvétve kerülnek kórházba. 5-7 nap alatt a tüdőkapacitást leroncsolja ez a vírusmutáns. 

Gulyás Gergely bejelentette ma a Kormánydöntéseket. A kötelező oltás elrendelését a munkáltatóhoz delegálta. December 15-ig kell az oltást felvenni, aki nem veszi fel, 1 év fizetetlen szabadságra küldhető, ezt követően szüntethető meg a jogviszony. Tajola doktor úr szükségesnek tartja a dolgozók oltottságát.  
Megelőző intézkedésként szeretném javasolni, hogy az önkormányzatnál és intézményeinél november 2.-től legyen kötelező a maszkhasználat.
Balogh József János képviselő: Egyet értek a kötelező maszkhasználat bevezetésével. 

Juhász István képviselő: Én is támogatom. 

Halcsikné Szabó Ágnes pü-i irodavezető: A közlemény szerint a munkáltatói elrendelés az önkormányzati szervezeteknél a polgármesteré lesz a döntés. 

Nagyné Balogh Csilla polgármester: a Képviselő-testület állásfoglalása ebben kardinális. Ennek ismeretében, akkor intézkedem a maszkhasználatról az intézmények esetében.
Halcsikné Szabó Ágnes pü-i irodavezető: A kötelező oltás elrendeléséről, mint munkáltatói intézkedés, még Kerekegyházán sem született döntés. Sok intézményünknél a feladatellátás veszélybe kerülne, ha kötelezővé tennénk az oltást. A Hivatalban is 30 % az oltatlanok aránya. 

Nagyné Balogh Csilla polgármester: Mindenképpen a munkavállalókkal egyeztetnénk a döntés meghozatala előtt. 

Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 16:00 órakor bezárta.

Kmf.
       Nagyné Balogh Csilla





Vincze Miklós


polgármester

